แนวโน้ม SET บวกต่อ ลุ้นทดสอบ 1,700 จุด หลังตัวเลขเงินเฟ้อชะลอตัว
แนวโน้มดัชนีเช้าลุ้นขึ้นทดสอบ 1,700 จุด หลังตัวเลขเงินเฟ้อสหรัฐเดือน ธ.ค. มาตามคาด อย่างไรก็ตามยังคงต้องติดตามการไหลเข้าของเงินทุนต่างชาติว่าจะมีทิศทางอย่างไรต่อไป
แนวโน้มดัชนีเช้าลุ้นขึ้นทดสอบ 1,700 จุด หลังตัวเลขเงินเฟ้อสหรัฐเดือน ธ.ค. มาตามคาด
13 ม.ค. 2566

ผู้สื่อข่าวรายงานว่า วันนี้ (13 ม.ค. 66) นายชาญชัย พันทาธนากิจ รองผู้อำนวยการ สายงานวิจัย บล.เอเซีย พลัส คาดว่าตลาดหุ้นไทยวันนี้มีโอกาสที่จะปรับตัวเพิ่มสูงขึ้น หลังสหรัฐเปิดเผยดัชนีราคาผู้บริโภค (CPI) ชะลอตัวลงในเดือน ธ.ค. ตามที่ตลาดคาด ส่งผลให้นักลงทุนมองว่าเงินเฟ้อได้ผ่านจุดสูงสุดไปแล้ว และ การดำเนินนโยบายทางการเงินที่เข้มงวดของสหรัฐได้ผ่านจุดสูงสุดไปแล้วเช่นกัน
โดยยังคงต้องติดตามการไหลเข้าของเงินทุนต่างชาติว่าจะมีทิศทางอย่างไรต่อไป และ ผลการดำเนินงานของธนาคารพาณิชย์ที่จะออกมาในสัปดาห์หน้า รวมไปถึงการให้ความเห็นของคณะกรรมการของธนาคารกลางสหรัฐ (เฟด) ว่าจะออกมาอย่างไร
พร้อมให้แนวรับ 1,680 จุด และ แนวต้าน 1,700 จุด
 